DECIZIA CONSILIULUI
din 25 mai 2009
privind încheierea Acordului dintre Comunitatea Europeană şi Confederaţia Elveţiană de modificare a Acordului dintre Comunitatea Europeană şi Confederaţia Elveţiană privind comerţul cu produse agricole
(2009/404/CE)
CONSILIUL UNIUNII EUROPENE,
având în vedere Tratatul de instituire a Comunităţii Europene, în special articolul 133, coroborat cu articolul 300 alineatul (2) primul paragraf prima teză,
având în vedere propunerea Comisiei,
întrucât:
(1)
Comisia a negociat, în numele Comunităţii, un acord între Comunitatea Europeană şi Confederaţia Elveţiană de modificare a Acordului dintre Comunitatea Europeană şi Confederaţia Elveţiană privind comerţul cu produse agricole.
(2)
Conform Deciziei Consiliului din 18 decembrie 2008 şi sub rezerva încheierii sale la o dată ulterioară, acordul, împreună cu actul final la acesta, a fost semnat în numele Comunităţii 14 mai 2009.
(3)
Acordul menţionat în prezenta decizie ar trebui aprobat,
DECIDE:
Articolul 1
Acordul dintre Comunitatea Europeană şi Confederaţia Elveţiană de modificare a Acordului dintre Comunitatea Europeană şi Confederaţia Elveţiană privind comerţul cu produse agricole (1), împreună cu declaraţiile ataşate actului final la acesta, se aprobă prin prezenta decizie în numele Comunităţii.
Articolul 2
Preşedintele Consiliului procedează, în numele Comunităţii, la notificarea prevăzută la articolul 4 din acord.
Articolul 3
Prezenta decizie se publică în Jurnalul Oficial al Uniunii Europene.
Adoptată la Bruxelles, 25 mai 2009.